Foto: KUN.UZ Bugun, 25 yanvar kuni prezident matbuot xizmati tomonidan tashkil etilgan Press-hall’ning navbatdagi yig‘ilishi o‘tkazilmoqda. Anjuman bugun soat 16:00 da Prezident Matbuot xizmatining Facebook’dagi sahifasi orqali jonli efirga uzatilishi boshlandi. Tadbirda O‘zbekiston Respublikasi prezidentining "Umumiy o‘rta, o‘rta maxsus va kasb-hunar ta’limi tizimini tubdan takomillashtirish chora-tadbirlari to‘g‘risida"gi farmoni haqida so‘z yuritilmoqda. Hujjatda qayd etilishicha, umumiy o‘rta va o‘rta maxsus, kasb-hunar ta’limi rivojlanishini tahlil qilish natijalari tizimning bugungi kun talablariga javob bermasligini va tub islohotlarga muhtojligini ko‘rsatgan. Yig‘ilishda Prezidentning Davlat maslahatchisi R.S.Qosimov ma’ruza qilmoqda.